Svarīgs juridisks paziņojums

|

52009PC0270

Priekšlikums Padomes lēmums par Eiropas Kopienas nostāju Enerģētikas kopienas Ministru padomē (Sarajevā, 2009. gada 26. jūnijā)  /* COM/2009/0270 galīgā redakcija */

	[pic] | EIROPAS KOPIENU KOMISIJA |Briselē, 15.6.2009COM(2009) 270 galīgā redakcijaPriekšlikumsPADOMES LĒMUMSpar Eiropas Kopienas nostāju Enerģētikas kopienas Ministru padomē (Sarajevā, 2009. gada 26. jūnijā)PASKAIDROJUMA RAKSTSEnerģētikas Kopienas Ministru padomes sanāksme notiks Sarajevā (Bosnijā un Hercegovinā), 2009. gada 26. jūnijā. Lai Eiropas Kopiena varētu piedalīties attiecīgo lēmumu pieņemšanā, ir jāpieņem Eiropas Kopienas nostāja saskaņā ar Līguma 300. pantu un atbilstīgi Padomes 2006. gada 29. maija Lēmumam, lai Eiropas Kopiena noslēgtu Enerģētikas kopienas līgumu.Padomes lēmuma priekšlikums aptver visus dienas kārtībā iekļautos jautājumus, par kuriem paredzēts pieņemt Ministru padomes lēmumu, kā norādīts turpmāk. Citi dienas kārtībā iekļautie jautājumi turpmāk minēti informācijai.1. JAUTāJUMI LēMUMA PIEņEMšANAIKomisija izteiks Eiropas Kopienas nostāju atbilstīgi ierosinātā lēmuma pielikumam par šādiem jautājumiem lēmuma pieņemšanai.1.1. Budžeta jautājumiKomisija apstiprinās direktora finanšu atskaitīšanos par 2008. gadu, pamatojoties uz 2008. gada 31. decembra revīzijas ziņojumu, Budžeta komitejas 2008. gada revīzijas ziņojumu un direktora ziņojumu par budžeta izpildi. Tā apstiprinās Enerģētikas kopienas 2010.–2011. gada budžetu, kas ir līdz EUR 3 250 000 2010. gadā un līdz EUR 3 380 000 2011. gadā[1], ja attiecīgās apropriācijas šiem gadiem apstiprinās budžeta lēmējinstitūcija.1.2. Darba programmaKomisija apstiprinās Enerģētikas kopienas darba programmu 2010.–2011. gadam.1.3. Direktora pilnvarasKomisija apstiprinās Enerģētikas kopienas sekretariāta direktora pilnvaru atjaunošanu uz otro trīs gadu periodu.1.4. Atjaunojamo enerģijas avotu darba grupaKomisija apstiprinās atjaunojamo enerģijas avotu darba grupas izveidi, kuras galvenais uzdevums būs nesen apstiprinātās direktīvas īstenošana Enerģētikas kopienā.2. CITI JAUTāJUMI2.1. Dienas kārtības punkti, par kuriem nenotiek debatesKomisija apstiprinās Pastāvīgās augsta līmeņa grupas divās iepriekšējās sanāksmēs izdarītos secinājumus un ņems vērā šādus ziņojumus:-  Ziņojumu par Enerģētikas kopienas darba programmas īstenošanu;-  2008. gada revīzijas ziņojumu, Budžeta komitejas 2008. gada revīzijas ziņojumu un direktora ziņojumu par budžeta izpildi 2008. gadā;-  Ziņojumu par neizskatītām strīdu izšķiršanas lietām.Komisija apstiprinās arī padomdevējas komitejas sastāvu, kas izveidota ar Strīdu izšķiršanas reglamentu, ko 2008. gada jūnijā pieņēma Enerģētikas kopienas Ministru padome. Jāatzīmē, ka Eiropas Kopienu pārstāvēs Eiropas Komisijas ierēdnis un ka padomdevēja komiteja Ministru padomei var sniegt tikai nesaistošus atzinumus.2.2. Jaunu līgumslēdzējpušu pievienošanāsKomisija ziņos par to, kā norit sarunas ar Moldovas Republiku, Ukrainu un Turciju, un par Gruzijas pieteikšanos[2].2.3. Līguma īstenošanaKomisija ņems vērā ziņojumu par tirgus attīstību [jāpapildina, kad būs pieejams ziņojums].2.4. Piegādes drošībaKomisija atzinīgi novērtēs Enerģētikas kopienas piegādes drošības grupas pirmās sanāksmes rezultātus, vienlaikus uzsverot vajadzību ciešāk saistīt grupas darbības ar ES Gāzes koordinācijas grupas darbībām. Turklāt Komisija mudinās apmainīties ar viedokļiem attiecībā uz gaidāmo stāvokli elektroapgādes jomā 2009. gada vasarā.2.5. Atjaunojamie enerģijas avotiKomisija atzinīgi novērtēs pētījuma uzsākšanu saistībā ar jaunās ES direktīvas par atjaunojamiem enerģijas avotiem īstenošanu Enerģētikas kopienas kontekstā un apstiprinās darba grupas izveidi turpmāku pasākumu veikšanai (skatīt 1.4. punktu).2.6. EnergoefektivitāteKomisija ņems vērā energoefektivitātes darba grupas galīgo ziņojumu un atbalstīs tās ieteikumus attiecībā uz iespēju īstenot Enerģētikas kopienā atsevišķas ES tiesību aktu daļas, kas saistītas ar energoefektivitāti. Lai sagatavotu vajadzīgos dokumentus un turpinātu atbalstīt līgumslēdzējpuses valstu energoefektivitātes plānu sagatavošanā, Komisija ierosinās pagarināt darba grupas pilnvaras līdz 2010. gada beigām.PriekšlikumsPADOMES LĒMUMSpar Eiropas Kopienas nostāju Enerģētikas kopienas Ministru padomē (Sarajevā, 2009. gada 26. jūnijā)EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 300. panta 2. punkta otro daļu,ņemot vērā Padomes 2006. gada 29. maija Lēmumu 2006/500/EK, lai Eiropas Kopiena noslēgtu Enerģētikas kopienas līgumu, un jo īpaši tā 4. un 5. pantu,ņemot vērā Komisijas priekšlikumu,IR NOLĒMUSI ŠĀDI.Vienīgais pantsŅemot vērā, ka Sarajevā 2009. gada 26. jūnijā notiks Enerģētikas kopienas Ministru Padomes sanāksme, šā lēmuma pielikumā ir izklāstīta Kopienas nostāja par jautājumiem, uz ko attiecas Līguma 300. panta 2. punkta otrā daļa.Briselē,Padomes vārdā —priekšsēdētājsPIELIKUMSEiropas Kopienas nostāja-  Eiropas Kopiena apstiprina Enerģētikas kopienas sekretariāta direktora finanšu atskaitīšanos par 2008. gadu.-  Eiropas Kopiena apstiprina Enerģētikas kopienas darba programmu 2010.–2011. gadam.-  Eiropas Kopiena apstiprina Enerģētikas kopienas 2010.–2011. gada budžeta pieņemšanu, kas ir līdz EUR 3 250 000 2010. gadā un līdz EUR 3 380 000 2011. gadā un kas atbilst Eiropas Kopienas iemaksām līdz EUR 3 188 250 2010. gadā un EUR 3 315 780 2011. gadā; attiecīgās apropriācijas šiem diviem gadiem ir jāapstiprina budžeta lēmējinstitūcijai.-  Eiropas Kopiena apstiprina Enerģētikas kopienas sekretariāta direktora pilnvaru atjaunošanu vēl uz trim gadiem.-  Eiropas Kopiena apstiprina atjaunojamo enerģijas avotu darba grupas izveidi, kā arī apstiprina ierosinātās pilnvaras.[1] Enerģētikas kopienas līguma 74. un 88. pantā ir noteikts, ka Enerģētikas kopienas Ministru padome pieņem Enerģētikas kopienas divgadu budžetu, pamatojoties uz Eiropas Komisijas priekšlikumu. Attiecīgais Komisijas priekšlikums tika pieņemts […].[2] Komisija […] Padomei iesniedza ieteikumu, lai pilnvarotu Komisiju pārrunāt kārtību, kādā īstenojama Gruzijas pievienošanās Enerģētikas kopienai.


                            EIROPAS
                            KOMISIJA
                                                   Briselē, 15.6.2015.
                                                   COM(2015) 291 final
                                                   2015/0130 (NLE)
                                       Priekšlikums
                                  PADOMES LĒMUMS
   par to, lai Eiropas Savienības vārdā parakstītu Papildu protokolu Eiropas Padomes
                   Konvencijai par terorisma novēršanu (CETS Nr. 196)
LV                                                                                LV
 ---pagebreak---                                        PASKAIDROJUMA RAKSTS
   1.         PRIEKŠLIKUMA KONTEKSTS
   ANO Drošības padome 2014. gada 24. septembrī pieņēma Rezolūciju Nr. 2178(2014) par
   ārvalstu teroristu kaujiniekiem (FTF) saskaņā ar ANO Hartas VII nodaļu (ANO DPR
   2178(2014)).
   Padome 2014. gada oktobrī aicināja Komisiju izskatīt veidus, kā novērst iespējamās
   nepilnības Pamatlēmumā par terorismu (Pamatlēmums 2002/475/TI par terorisma apkarošanu,
   kas grozīts ar Pamatlēmumu 2008/919/TI; "pamatlēmums par terorismu"), ņemot vērā jo īpaši
   ANO DPR 2178(2014)1. Kopīgajā paziņojumā pēc Rīgas TI padomes sanāksmes ministri
   vienojās, ka ir svarīgi apsvērt iespējamos likumdošanas pasākumus, lai izveidotu vienotu
   izpratni par teroristiskiem nodarījumiem, ņemot vērā ANO DPR 2178(2014)2. Savā
   2015. gada 11. februāra rezolūcijā Eiropas Parlaments uzsvēra nepieciešamību cita starpā
   saskaņot kriminālatbildības noteikšanu par noziedzīgiem nodarījumiem, kas saistīti ar ārvalstu
   kaujiniekiem, un novērst kriminālvajāšanas nepilnības, atjauninot pamatlēmumu par
   terorismu3.
   Eiropas Padomes Ministru komiteja 2015. gada 21. janvārī izveidoja Komiteju ārvalstu
   teroristu kaujinieku un ar tiem saistītos jautājumos (COD-CTE). Terorisma ekspertu komitejas
   (CODEXTER) pakļautībā COD-CTE tika uzdots sagatavot papildu protokolu Eiropas
   Padomes Konvencijai par terorisma novēršanu (CETS Nr. 196).
   Pēc trīs diskusiju kārtām COD-CTE ietvaros (2015. gada 23.–26. februārī, 2015. gada 9.–
   12. martā un 2015. gada 23.–26. martā) CODEXTER 2015. gada 10. aprīlī savā 28. plenārsēdē
   apsprieda un beidzot apstiprināja papildu protokolu.
   Eiropas Padomes Parlamentārā asambleja 20.–24. aprīļa sanāksmē sniedza savu atzinumu par
   papildu protokolu. Papildu protokols tika provizoriski apstiprināts Ministru komitejā
   2015. gada 12. maijā, lai to varētu galīgi pieņemt 2015. gada 19. maijā. Tas būs pieejams
   parakstīšanai vēlākā datumā.
   2.         PRIEKŠLIKUMA JURIDISKIE ASPEKTI
   2.1        Papildu protokola mērķis un saturs
   Papildu protokola mērķis ir veicināt ANO DPR 2178 konkrētu aspektu (galvenokārt to, kas
   saistīti ar ārvalstu teroristu kaujinieku ceļošanas novēršanu un kriminālvajāšanu) ātru,
   koordinētu un efektīvu īstenošanu, veicinot vienotu izpratni par un reakciju uz noziedzīgiem
   nodarījumiem, kas saistīti ar ārvalstu teroristu kaujiniekiem, plašāk sekmējot tādu
   sagatavojoša rakstura darbību izmeklēšanu un kriminālvajāšanu, kuras spēj radīt un draud
   izraisīt teroristisku nodarījumu veikšanu, un sekmējot starptautisko sadarbību ar uzlabotas
   informācijas apmaiņas palīdzību.
   Papildu protokols tādējādi paredz kriminālatbildības noteikšanu šādām darbībām: dalība
   apvienībā vai grupā terorisma nolūkos (2. pants), terorisma apmācības saņemšana (3. pants),
   ceļošana vai ceļošanas mēģinājumi terorisma nolūkos (4. pants), finansējuma sniegšana vai
   1
            Padomes 2014. gada 9. un 10. oktobra sanāksmes secinājumi "Ārvalstu kaujinieki – turpmākie
            pasākumi pēc Eiropadomes 2014. gada 30. augusta secinājumiem", Brisele, 2014. gada 13. oktobris,
            dok. Nr. 14160/14, 3. punkta 6. apakšpunkts.
   2
            Rīgas Kopīgais paziņojums pēc tieslietu un iekšlietu ministru neoficiālās tikšanās Rīgā 29. un
            30. janvārī, secinājumu pēdējais apakšpunkts.
   3
            Eiropas Parlamenta 2015. gada 11. februāra rezolūcija par pretterorisma pasākumiem
            (2015/2530(RSP)), 26. punkts.
LV                                                        2                                                  LV
 ---pagebreak---    vākšana šādai ceļošanai (5. pants) un šādas ceļošanas organizēšana un veicināšana (6. pants).
   Visbeidzot, 7. panta mērķis ir uzlabot informācijas apmaiņu, uzliekot pusēm par pienākumu
   iecelt kontaktpunktu, lai savlaicīgi sniegtu vai apstrādātu pieejamās informācijas
   pieprasījumus.
   Protokola 2. pants tiek uzskatīts par būtisku instrumentu to personu efektīvai izmeklēšanai un
   kriminālvajāšanai, kuras ar savām darbībām palīdz teroristu grupām veikt teroristiskus
   nodarījumus. Protokola 3. pants paredz noteikt kriminālatbildību par sagatavojoša rakstura
   darbībām, t.i., terorisma apmācības saņemšanu, kas ir papildinājums jau pastāvošajam
   noziedzīgajam nodarījumam – apmācības sniegšanai, kā definēts Konvencijas CETS Nr. 196
   7. pantā. Vienlaikus 3. panta noteikums uzlabo juridisko noteiktību un papildu protokola 4.–
   6. panta efektivitāti tādā nozīmē, ka tas sniedz terorisma apmācības saņemšanas definīciju,
   kas ir minēta kā viens no ceļošanas mērķiem. Visbeidzot, 4.–6. pants ir paredzēts tam, lai
   transponētu ANO DPR 2178(2014) 6. operatīvā punkta a)–c) apakšpunktu. Tie paplašina
   kriminālatbildības noteikšanas jomu uz citām sagatavojoša rakstura darbībām, kas pārsniedz
   darbības, uz kurām Konvencija CETS Nr. 196 jau attiecas (t.i., publisks aicinājums, apmācība
   un vervēšana terorismam).
   Ar 7. panta noteikumu par uzlabotu informācijas apmaiņu / kontaktpunktiem papildu
   protokols reaģē uz aicinājumu ANO DPR 2178(2014) 3. operatīvajā punktā palielināt
   starptautisko sadarbību un vienlaikus īpaši veicināt to, ka tiek novērsta un izmeklēta ceļošana
   uz trešām valstīm ar mērķi veikt teroristiskus nodarījumus vai piedalīties terorisma apmācības
   pasākumos4.
   2.2        Ierosinātā lēmuma juridiskais pamats
   Saskaņā ar iedibināto tiesas judikatūru juridiskā pamata izvēle ES pasākumam ir jāpamato ar
   objektīviem faktoriem, kuri ir pārskatāmi tiesā; šie faktori ietver pasākuma mērķi un saturu5.
   Ja Eiropas Savienības pasākuma analīze atklāj, ka tam ir dubults mērķis vai ka tam ir divas
   sastāvdaļas, un ja vienu no tiem var atzīt par galveno vai dominējošo, bet otram ir tikai
   palīgraksturs, tad pasākums ir jābalsta tikai uz vienu juridisko pamatu, proti, uz to, ar ko
   saistīts galvenais vai dominējošais mērķis vai sastāvdaļa6.
   Papildu protokola dominējošais mērķis ir noteikt ar terorismu saistītus noziedzīgus
   nodarījumus, kuri ietilpst Savienības kompetencē, pamatojoties uz LESD 83. panta 1. punktu.
   Papildu protokola parakstīšanas juridiskajā pamatā līdz ar to ir jāiekļauj LESD 83. panta
   1. punkts.
   Papildu juridiskais pamats nav nepieciešams. Konkrēti, 7. panta (par pastiprinātu informācijas
   apmaiņu, nosakot kontaktpunktus) mērķis ir atvieglot personu, kuras ceļo vai mēģina ceļot,
   noteikšanu, ceļošanas novēršanu un izmeklēšanu, un tādējādi atvieglot papildu protokola
   4. panta praktisko piemērošanu7. Tādējādi tam ir palīgraksturs.
   2.3        Ierosinātā lēmuma nepieciešamība
   LESD 3. panta 2. punkts paredz, ka Savienības ekskluzīvā kompetencē ir "noslēgt
   starptautisku līgumu, ciktāl tā slēgšana ietekmē Savienības kopīgos noteikumus vai maina to
   darbības jomu." Starptautisks līgums var ietekmēt kopīgos noteikumus vai mainīt to darbības
   4
            Skatīt arī 63. punktu papildu protokola skaidrojošajā ziņojumā.
   5
        Sk., piemēram, lietu C-490/10 Parlaments/Padome, EU:C:2012:525, 44. punkts, un tajā minēto judikatūru.
   6
        Lieta C-490/10 Parlaments/Padome, 46. punkts.
   7
            Skatīt 64.–68. punktu papildu protokola skaidrojošajā ziņojumā.
LV                                                         3                                                   LV
 ---pagebreak---    jomu, ja līguma aptvertā joma un Savienības tiesību akti pārklājas vai to lielā mērā aptver
   Savienības tiesību darbības joma8. Turklāt, lai novērtētu, vai jomu lielā mērā aptver
   Savienības tiesības, jāņem vērā ne tikai Savienības tiesības, kādas tās patlaban ir attiecīgajā
   jomā, bet arī to attīstība nākotnē, ciktāl tā ir paredzama9.
   Savienība jau ir pieņēmusi pasākumus jomā, uz kuru attiecas papildu protokols, tostarp
   materiālos krimināltiesību noteikumus, kā arī noteikumu par pastiprinātu informācijas
   apmaiņu.
   ES tiesiskais regulējums, kas reglamentē ar terorismu saistītus noziedzīgus nodarījumus, ir
   noteikts pamatlēmumā par terorismu. Papildu protokols paplašina to noziedzīgo nodarījumu
   jomu, kuriem ir jānosaka kriminālatbildība10, vai nosaka nodarījumus, kas ir līdzīgi
   pamatlēmumā11 jau iekļautajiem.
   Attiecīgie Savienības tiesību akti, kas saistīti ar policijas sadarbību, ir šādi:
   (a) Padomes Pamatlēmums 2006/960/TI (2006. gada 18. decembris) par Eiropas Savienības
   dalībvalstu tiesībaizsardzības iestāžu informācijas un izlūkdatu apmaiņas vienkāršošanu12,
   (b) Padomes Lēmums 2008/615/TI (2008. gada 23. jūnijs) par pārrobežu sadarbības
   pastiprināšanu, jo īpaši apkarojot terorismu un pārrobežu noziedzību (Prīmes lēmums)13, un
   (c) Padomes Lēmums 2005/671/TI par informācijas apmaiņu un sadarbību attiecībā uz
   teroristu nodarījumiem14.
   Šie tiesību akti regulē, no vienas puses, informācijas apmaiņu kriminālizmeklēšanas nolūkiem
   ar terorismu saistītos jautājumos un, no otras puses, kontaktpunktu izveidi informācijas
   apmaiņai. Eiropols jo īpaši atbalsta policijas sadarbību dalībvalstu starpā un starp dalībvalstīm
   un atsevišķām trešām valstīm, lai adekvāti reaģētu uz ārvalstu teroristu kaujinieku parādību.
   Tādējādi papildu protokola noslēgšana var ietekmēt kopējos noteikumus vai mainīt to
   darbības jomu.
   Turklāt attiecībā uz Savienības tiesību attīstību paredzamā nākotnē pēc Padomes
   aicinājumiem izskatīt veidus, kā novērst iespējamās nepilnības pašreizējā tiesiskajā
   regulējumā, patlaban notiek diskusijas par pamatlēmuma iespējamu pārskatīšanu, jo īpaši
   ņemot vērā ANO DPR 2178(2014).
   Kā paziņots Eiropas drošības programmā, Komisija 2015. gadā uzsāks ietekmes novērtējumu
   ar nolūku 2016. gadā atjaunināt pamatlēmumu par terorismu, ņemot vērā sarunas par Papildu
   protokolu Eiropas Padomes Konvencijai par terorisma novēršanu15.
   Tāpēc ierosinātais lēmums ir nepieciešams, jo papildu protokols ir jāparaksta Savienības
   vārdā.
   8
           Lieta 22/70 Komisija/Padome [1971] ECR 263, tā sauktā ERTA lieta
   9
           Lieta C-66/13, Green Network, EU:C:2014:2399, 61.-64. punkts, un tajā minētā judikatūra.
   10
           Papildu protokola 3. līdz 6. pants.
   11
           Papildu protokola 2. pants, ar ko paredz kriminālatbildības noteikšanu par piedalīšanos teroristu grupas
           darbībās un kas ir līdzīgs pamatlēmuma par terorismu 2. pantam.
   12
           OV L 386/9, 29.12.2006.
   13
           OV L 210/1, 6.6.2008.
   14
           OV L 253/22, 29.9.2005.
   15
           Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai
           un Reģionu komitejai, Eiropas drošības programma, COM(2015) 185 final, 2015. gada 28. aprīlis, OV
           vēl nav publicēts.
LV                                                       4                                                          LV
 ---pagebreak---    3.        TERITORIĀLĀ PIEMĒROŠANA
   Saskaņā ar Līguma par Eiropas Savienību 22. protokolu Eiropas Savienības parakstītais un
   galu galā noslēgtais papildu protokols ir saistošs visām dalībvalstīm un piemērojams visās
   dalībvalstīs, izņemot Dāniju.
   Saskaņā ar Līguma par Eiropas Savienību 21. protokolu Eiropas Savienības parakstītais un
   galu galā noslēgtais papildu protokols ir saistošs Apvienotajai Karalistei un piemērojams tajā
   tikai tiktāl, ciktāl šī dalībvalsts paziņo Padomei par savu vēlmi piedalīties šā instrumenta
   pieņemšanā un piemērošanā.
LV                                                 5                                              LV
 ---pagebreak---                                                            2015/0130 (NLE)
                                              Priekšlikums
                                        PADOMES LĒMUMS
      par to, lai Eiropas Savienības vārdā parakstītu Papildu protokolu Eiropas Padomes
                       Konvencijai par terorisma novēršanu (CETS Nr. 196)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 83. panta 1. punktu saistībā
   ar 218. panta 5. punktu,
   ņemot vērā Eiropas Komisijas priekšlikumu,
   tā kā:
   (1)     Padome 2015. gada 1. aprīlī pilnvaroja Komisiju uzsākt sarunas par Papildu protokolu
           Eiropas Padomes Konvencijai par terorisma novēršanu (CETS Nr. 196).
   (2)     Papildu protokola mērķis ir sekmēt Apvienoto Nāciju Organizācijas Drošības padomes
           rezolūcijas Nr. 2178 (2014) par ārvalstu teroristu kaujiniekiem īstenošanu un, jo īpaši,
           minētās rezolūcijas 6. operatīvajā punktā norādīto dažu aktu noteikšanu par
           noziedzīgiem nodarījumiem.
   (3)     Kopēja izpratne par noziedzīgiem nodarījumiem, kas saistīti ar ārvalstu teroristu
           kaujiniekiem, un noziedzīgiem nodarījumiem, kuriem ir sagatavojošs raksturs un kas
           potenciāli var novest pie terorisma aktu veikšanas, palīdzētu vēl vairāk uzlabot
           krimināltiesību instrumentu un sadarbības efektivitāti Savienības un starptautiskā
           līmenī.
   (4)     Papildu protokols tāpēc būtu jāparaksta Eiropas Savienības vārdā
   (5)     [Saskaņā ar 3. pantu 21. protokolā par Apvienotās Karalistes un Īrijas nostāju saistībā
           ar brīvības, drošības un tiesiskuma telpu, kas pievienots Līgumam par Eiropas
           Savienību un Līgumam par Eiropas Savienības darbību, Apvienotā Karaliste ir
           paziņojusi par savu vēlmi piedalīties šā lēmuma pieņemšanā un piemērošanā.]
   (6)     VAI: [Saskaņā ar 1. un 2. pantu 21. protokolā par Apvienotās Karalistes un Īrijas
           nostāju saistībā ar brīvības, drošības un tiesiskuma telpu, kas pievienots Līgumam par
           Eiropas Savienību un Līgumam par Eiropas Savienības darbību, un neskarot minētā
           protokola 4. pantu, Apvienotā Karaliste nepiedalās šā lēmuma pieņemšanā un šis
           lēmums tai nav saistošs un nav jāpiemēro.]
   (7)     Saskaņā ar 1. un 2. pantu 22. protokolā par Dānijas nostāju, kas pievienots Līgumam
           par Eiropas Savienību un Līgumam par Eiropas Savienības darbību, Dānija nepiedalās
           šā lēmuma pieņemšanā un Dānijai šis lēmums nav saistošs un nav jāpiemēro,
LV                                                  6                                               LV
 ---pagebreak---    IR PIEŅĒMUSI ŠO LĒMUMU.
                                                1. pants
   Papildu protokola Eiropas Padomes Konvencijai par terorisma novēršanu (CETS Nr. 196)
   parakstīšana līdz ar šo ir apstiprināta Eiropas Savienības vārdā, ņemot vērā minētā protokola
   noslēgšanu. Parakstāmā papildu protokola teksts ir pievienots šim lēmumam.
                                                2. pants
   Padomes Ģenerālsekretariāts sagatavo pilnvaru instrumentu, lai protokolu, ņemot vērā tā
   noslēgšanu, parakstītu persona vai personas, ko izraudzījies protokola sarunvedējs.
                                                3. pants
   Šis lēmums stājas spēkā tā pieņemšanas dienā.
   Briselē,
                                                 Padomes vārdā —
                                                 priekšsēdētājs
LV                                                  7                                            LV
 ---documentbreak---                             EIROPAS
                            KOMISIJA
                                                   Briselē, 15.6.2015.
                                                   COM(2015) 291 final
                                                   ANNEX 1
                                      PIELIKUMS
                                      dokumentam
                                       Priekšlikums
                                  PADOMES LĒMUMS
   par to, lai Eiropas Savienības vārdā parakstītu Papildu protokolu Eiropas Padomes
                   Konvencijai par terorisma novēršanu (CETS Nr. 196)
LV                                                                                LV
 ---pagebreak---                                              PIELIKUMS
                                             dokumentam
                                             Priekšlikums
                                        PADOMES LĒMUMS
      par to, lai Eiropas Savienības vārdā parakstītu Papildu protokolu Eiropas Padomes
                      Konvencijai par terorisma novēršanu (CETS Nr. 196)
        Papildu protokols Eiropas Padomes Konvencijai par terorisma novēršanu (CETS
                                                Nr. 196)
   Eiropas Padomes dalībvalstis un citas Eiropas Padomes Konvencijas par terorisma novēršanu
   (CETS Nr. 196) puses, kas parakstījušas šo protokolu,
   ņemot vērā, ka Eiropas Padomes mērķis ir panākt lielāku vienotību tās dalībvalstu starpā,
   vēloties vēl vairāk stiprināt centienus novērst un apkarot terorismu visās tā izpausmēs gan
   Eiropā, gan visā pasaulē, vienlaikus ievērojot cilvēktiesības un tiesiskumu,
   atgādinot par cilvēktiesībām un pamatbrīvībām, kas jo īpaši ietvertas Cilvēktiesību un
   pamatbrīvību aizsardzības konvencijā (ETS Nr. 5) un tās protokolos, kā arī Starptautiskajā
   paktā par pilsoniskajām un politiskajām tiesībām,
   paužot nopietnas bažas par draudiem, ko rada personas, kuras ceļo uz ārvalstīm ar mērķi
   izdarīt terorisma aktu, atbalstīt tā izdarīšanu vai piedalīties tajā, vai arī ar mērķi sniegt vai
   saņemt teroristu apmācību citas valsts teritorijā,
   šajā saistībā ņemot vērā Rezolūciju Nr. 2178 (2014), ko 7272. sanāksmē 2014. gada
   24. septembrī pieņēmusi ANO Drošības padome, un jo īpaši tās 4.–6. punktu,
   uzskatot, ka dažos aspektos ir vēlams papildināt Eiropas Padomes Konvenciju par terorisma
   novēršanu,
   ir vienojušās par šo.
   1. pants. Mērķis
   Šā protokola mērķis ir papildināt Eiropas Padomes Konvenciju par terorisma novēršanu, kas
   ir pieejama parakstīšanai Varšavā 2005. gada 16. maijā (turpmāk – "Konvencija") attiecībā uz
   kriminālatbildības noteikšanu par darbībām, kas aprakstītas šā protokola 2.–6. punktā,
   tādējādi sekmējot šā protokola pušu centienus novērst terorismu un tā negatīvo ietekmi uz
   iespēju pilnībā īstenot cilvēktiesības, jo īpaši tiesības uz dzīvību, gan ar pasākumiem, kas
LV                                                  2                                                LV
 ---pagebreak---    jāveic valsts mērogā, gan starptautiskās sadarbības ceļā, pienācīgi ņemot vērā spēkā esošos
   piemērojamos daudzpusējos vai divpusējos līgumus vai nolīgumus starp pusēm.
   2. pants. Dalība apvienībā vai grupā terorisma nolūkos
   1.       Šajā protokolā "dalība apvienībā vai grupā terorisma nolūkos" ir piedalīšanās
            apvienības vai grupas darbībās nolūkā izdarīt vienu vai vairākus teroristiskus
            nodarījumus vai atbalstīt apvienību vai grupu viena vai vairāku teroristisku
            nodarījumu izdarīšanā.
   2.       Katra puse pieņem tādus pasākumus, kas var būt nepieciešami, lai noteiktu, ka
            "dalība apvienībā vai grupā terorisma nolūkos", kā definēts panta 1. punktā, ja to veic
            nelikumīgi un ar nodomu, ir noziedzīgs nodarījums saskaņā ar attiecīgās valsts
            tiesību aktiem.
   3. pants. Terorisma apmācības saņemšana
   1.       Šajā protokolā "terorisma apmācības saņemšana" ir norādījumu, tostarp zināšanu vai
            praktisko iemaņu, iegūšana no citas personas par to, kā izgatavot vai lietot
            sprāgstvielas, šaujamieročus vai citus ieročus, kaitīgas vai bīstamas vielas vai kā
            piemērot citas īpašas metodes vai paņēmienus ar mērķi veikt teroristisku nodarījumu
            vai atbalstīt tā izdarīšanu.
   2.       Katra puse pieņem tādus pasākumus, kas var būt nepieciešami, lai noteiktu, ka
            "terorisma apmācības saņemšana", kā definēts panta 1. punktā, ja to veic nelikumīgi
            un ar nodomu, ir noziedzīgs nodarījums saskaņā ar attiecīgās valsts tiesību aktiem.
   4. pants. Ceļošana uz ārvalstīm terorisma nolūkos
   1.       Šajā protokolā "ceļošana uz ārvalstīm terorisma nolūkos" ir ceļošana uz valsti, kas
            nav ceļotāja valstspiederības vai dzīvesvietas valsts, nolūkā veikt teroristisku
            nodarījumu, atbalstīt šāda nodarījuma veikšanu vai piedalīties tā izdarīšanā, vai
            nolūkā sniegt vai saņemt terorisma apmācību.
   2.       Katra puse pieņem tādus pasākumus, kas var būt nepieciešami, lai noteiktu, ka
            "ceļošana uz ārvalstīm terorisma nolūkos", kā definēts panta 1. punktā, no šīs valsts
            teritorijas vai, ja to veic šīs valsts valstspiederīgie, un ja to veic nelikumīgi un ar
            nodomu, ir noziedzīgs nodarījums saskaņā ar attiecīgās valsts tiesību aktiem. Katra
            puse var izstrādāt nosacījumus, kas nepieciešami saskaņā ar tās konstitucionālajiem
            principiem.
   3.       Katra puse pieņem tādus pasākumus, kas var būt nepieciešami, lai noteiktu, ka
            saskaņā ar tās tiesību aktiem mēģinājums izdarīt šajā pantā aprakstīto nodarījumu ir
            noziedzīgs nodarījums.
   5. pants. Ceļošanas uz ārvalstīm terorisma nolūkos finansēšana
   1.       Šajā protokolā "ceļošanas uz ārvalstīm terorisma nolūkos finansēšana" ir ar
            jebkādiem paņēmieniem, tieši vai netieši īstenota līdzekļu nodrošināšana vai
            vākšana, lai pilnībā vai daļēji dotu iespēju kādai personai ceļot uz ārvalstīm terorisma
LV                                                  3                                                LV
 ---pagebreak---             nolūkā, kā definēts šā protokola 4. panta 1. punktā, zinot, ka līdzekļus ir pilnībā vai
            daļēji paredzēts izmantot minētajam nolūkam.
   2.       Katra puse pieņem tādus pasākumus, kas var būt nepieciešami, lai noteiktu, ka
            "ceļošanas uz ārvalstīm terorisma nolūkos finansēšana", kā definēts panta 1. punktā,
            ja to veic nelikumīgi un ar nodomu, ir noziedzīgs nodarījums saskaņā ar attiecīgās
            valsts tiesību aktiem.
   6. pants. Ceļošanas uz ārvalstīm terorisma nolūkos organizēšana vai cita veida
   veicināšana
   1.       Šajā protokolā "ceļošanas uz ārvalstīm terorisma nolūkos organizēšana vai cita veida
            veicināšana" ir ikviena organizējoša vai veicinoša darbība, kas palīdz kādai personai
            ceļot uz ārvalstīm terorisma nolūkos, kā noteikts šā protokola 4. panta 1. punktā,
            zinot, ka sniegto palīdzību izmantos terorisma nolūkos.
   2.       Katra puse pieņem tādus pasākumus, kas var būt nepieciešami, lai noteiktu, ka
            "ceļošanas uz ārvalstīm terorisma nolūkos organizēšana vai cita veida veicināšana",
            kā definēts panta 1. punktā, ja to veic nelikumīgi un ar nodomu, ir noziedzīgs
            nodarījums saskaņā ar attiecīgās valsts tiesību aktiem.
   7. pants. Informācijas apmaiņa
   1.       Neskarot Konvencijas 3. panta 2.a punktu, un saskaņā ar valsts tiesību aktiem un
            spēkā esošajām starptautiskajām saistībām, katra puse veic tādus pasākumus, kas var
            būt nepieciešami, lai stiprinātu savlaicīgu visas pieejamās attiecīgās informācijas
            apmaiņu starp pusēm par personām, kuras ceļo uz ārvalstīm terorisma nolūkā, kā
            definēts 4. pantā. Šim nolūkam katra puse norīko kontaktpunktu, kas ir pieejams
            24 stundas diennaktī, septiņas dienas nedēļā.
   2.       Puse var nolemt norīkot jau pastāvošu kontaktpunktu saskaņā ar 1. punktu.
   3.       Puses kontaktpunkts spēj paātrinātā veidā sazināties ar citas dalībvalsts
            kontaktpunktu.
   8. pants. Nosacījumi un garantijas
   1.       Katra puse nodrošina, ka šā protokola īstenošanu, tostarp 2.–6. punktā paredzētās
            kriminālatbildības noteikšanu, īstenošanu un piemērošanu, veic, vienlaikus ievērojot
            cilvēktiesības, jo īpaši tiesības uz pārvietošanās brīvību, vārda brīvību, biedrošanās
            brīvību un reliģijas brīvību, kā noteikts, ja attiecīgie akti piemērojami konkrētajai
            pusei, Cilvēktiesību un pamatbrīvību aizsardzības konvencijā, Starptautiskajā paktā
            par pilsoniskajām un politiskajām tiesībām un citos starptautisko tiesību aktos.
   2.       Turklāt šā protokola 2.–6. pantā paredzētās kriminālatbildības noteikšanai,
            īstenošanai un piemērošanai jānotiek, ievērojot proporcionalitātes principu, ņemot
            vērā izvirzītos leģitīmos mērķus un to nepieciešamību demokrātiskā sabiedrībā, un
            izslēdzot jebkādu patvaļību, diskrimināciju vai rasistisku attieksmi.
LV                                                 4                                                LV
 ---pagebreak---    9. pants. Saistība starp šo protokolu un Konvenciju
   Vārdus un izteicienus šajā protokolā interpretē Konvencijas nozīmē. Starp pusēm attiecīgi
   piemēro visus Konvencijas noteikumus, izņemot 9. pantu.
   10. pants. Parakstīšana un stāšanās spēkā
   1.       Šis protokols ir pieejams parakstīšanai Konvencijas parakstītājiem. To ratificē,
            pieņem vai apstiprina. Parakstītājs nevar ratificēt, pieņemt vai apstiprināt šo
            protokolu, ja tas iepriekš nav ratificējis, pieņēmis vai apstiprinājis Konvenciju, vai
            nedara to vienlaikus. Ratifikācijas, pieņemšanas vai apstiprināšanas aktus deponē
            Eiropas Padomes ģenerālsekretāram.
   2.       Šis protokols stājas spēkā nākamā mēneša pirmajā dienā pēc tam, kad pagājuši trīs
            mēneši pēc dienas, kad deponēts sestais ratifikācijas, pieņemšanas vai
            apstiprināšanas akts, tostarp no vismaz četrām Eiropas Padomes dalībvalstīm.
   3.       Attiecībā uz visiem parakstītājiem, kas pēcāk deponē savus ratifikācijas,
            pieņemšanas vai apstiprināšanas aktus, šis protokols stājas spēkā mēneša pirmajā
            dienā pēc tam, kad pagājuši trīs mēneši no dienas, kurā deponēts ratifikācijas,
            pieņemšanas vai apstiprināšanas akts.
   11. pants. Pievienošanās protokolam
   1.       Pēc šā protokola stāšanās spēkā, ikviena valsts, kas ir pievienojusies Konvencijai, var
            pievienoties arī šim protokolam vai darīt to vienlaikus.
   2.       Attiecībā uz valsti, kura pievienojas šim protokolam saskaņā ar šā panta 1. punktu,
            protokols stājas spēkā mēneša pirmajā dienā pēc tam, kad pagājuši trīs mēneši no
            dienas, kurā Eiropas Padomes Ģenerālsekretāram deponēts pievienošanās akts.
   12. pants. Teritoriālā piemērošana
   1.       Ikviena valsts vai Eiropas Savienība var parakstīšanas laikā vai sava ratifikācijas,
            pieņemšanas, apstiprināšanas vai pievienošanās akta deponēšanas laikā noteikt
            teritoriju vai teritorijas, attiecībā uz kurām piemērojams šīs protokols.
   2.       Ikviena puse vēlāk ar Eiropas Padomes Ģenerālsekretāram adresētu deklarāciju var
            paplašināt šā protokola teritoriālo piemērošanu, ietverot citas deklarācijā norādītas
            teritorijas. Attiecībā uz šādu teritoriju protokols stājas spēkā mēneša pirmajā dienā
            pēc tam, kad pagājuši trīs mēneši no dienas, kurā Ģenerālsekretārs saņēmis minēto
            deklarāciju.
   3.       Jebkuru saskaņā ar abiem iepriekšējiem punktiem sagatavotu deklarāciju attiecībā uz
            jebkuru šādā deklarācijā minēto teritoriju var atsaukt ar Eiropas Padomes
            Ģenerālsekretāram adresētu paziņojumu. Šāda atsaukšana stājas spēkā mēneša
            pirmajā dienā pēc tam, kad pagājuši trīs mēneši no dienas, kurā Ģenerālsekretārs
            saņēmis minēto paziņojumu.
LV                                                    5                                             LV
 ---pagebreak---    13. pants. Denonsēšana
   1.        Puses var jebkurā laikā denonsēt             šo   protokolu    ar  Eiropas  Padomes
             Ģenerālsekretāram adresētu paziņojumu.
   2.        Šāda denonsēšana stājas spēkā mēneša pirmajā dienā pēc tam, kad pagājuši trīs
             mēneši no dienas, kurā Eiropas Padomes Ģenerālsekretārs saņēmis šo paziņojumu.
   3.        Konvencijas denonsēšana automātiski nozīmē arī šā protokola denonsēšanu.
   14. pants. Paziņojumi
   Eiropas Padomes Ģenerālsekretārs paziņo Eiropas Padomes dalībvalstīm, Eiropas Savienībai,
   citām valstīm, kas piedalījušās šā protokola izstrādē, kā arī jebkurai valstij, kas ir
   pievienojusies vai ir aicināta pievienoties šim protokolam, par:
   a.         katru parakstīšanu;
   b.         ratifikācijas, pieņemšanas, apstiprināšanas vai pievienošanās akta deponēšanu;
   c.         ikvienu šā protokola spēkā stāšanās datumu saskaņā ar 10. un 11. pantu;
   d.         jebkādu citu aktu, deklarāciju, paziņojumu vai ziņojumu saistībā ar šo protokolu.
   To apliecinot, attiecīgi pilnvarotas personas ir parakstījušas šo protokolu.
   Protokols parakstīts 2015. gada 19. maijā Briselē angļu un franču valodā, abiem tekstiem esot
   vienlīdz autentiskiem, vienā eksemplārā, ko deponē Eiropas Padomes arhīvā. Eiropas
   Padomes Ģenerālsekretārs nosūta apstiprinātas kopijas katrai Eiropas Padomes dalībvalstij,
   Eiropas Savienībai, citām valstīm, kas piedalījušās šā protokola izstrādē, un jebkurai valstij,
   kas ir aicināta pievienoties šim protokolam.
LV                                                  6                                              LV


               EIROPAS KOMISIJA
            Briselē, 3.10.2016
            COM(2016) 630 final
            2016/0307(NLE)
            Priekšlikums
            PADOMES LĒMUMS
            par to, lai Eiropas Savienības vārdā noslēgtu Nolīgumu vēstuļu apmaiņas veidā starp Eiropas Savienību un Brazīlijas Federatīvo Republiku saskaņā ar 1994. gada Vispārējās vienošanās par tarifiem un tirdzniecību (GATT) XXIV panta 6. punktu un XXVIII pantu attiecībā uz koncesiju grozīšanu Horvātijas Republikas sarakstā, tai pievienojoties Eiropas Savienībai

               PASKAIDROJUMA RAKSTS

               1.PRIEKŠLIKUMA KONTEKSTS

               •Priekšlikuma pamatojums un mērķi

               Horvātijas Republikai pievienojoties Eiropas Savienībai, tā paplašināja muitas savienību. Tādējādi Eiropas Savienības pienākums saskaņā ar Pasaules Tirdzniecības organizācijas (PTO) noteikumiem (GATT 1994 XXIV panta 6. punktu) ir sākt sarunas ar PTO dalībvalstīm, kurām ir tiesības risināt sarunas par Horvātijas tarifa sarakstiem, lai galu galā vienotos par kompensējošu pielāgojumu. Šāds pielāgojums jāizdara, ja, pieņemot ES ārējā tarifa režīmu, pievienošanās dalībvalsts tarifs paaugstinās, pārsniedzot līmeni, ko tā apņēmusies ievērot PTO.

               Padome 2013. gada 15. jūlijā pilnvaroja Komisiju sākt sarunas saskaņā ar GATT 1994 XXIV panta 6. punktu. Komisija ar PTO dalībvalstīm, kurām ir tiesības risināt sarunas par īpašu koncesiju atcelšanu, apsprieda Horvātijas Republikas saraksta atcelšanu, tai pievienojoties Eiropas Savienībai.

               Pabeidzot sarunas ar Brazīlijas Federatīvo Republiku, tika sagatavots projekts nolīgumam vēstuļu apmaiņas veidā, kas 2016. gada 12. jūlijā tika parafēts Ženēvā (“nolīgums”). Attiecīgi šajā priekšlikumā Padome tiek lūgta pieņemt lēmumu, ar ko vēstuļu apmaiņas veidā tiek noslēgts nolīgums ar Brazīlijas Federatīvo Republiku. Vienlaikus tiek iesniegts arī atsevišķs priekšlikums par šā nolīguma parakstīšanu.

               •Saskanība ar pašreizējiem noteikumiem konkrētajā politikas jomā

                  Šis priekšlikums saskan ar ES praksi, kas ievērota iepriekšējās ES paplašināšanās kārtās.

               •Saskanība ar citām ES politikas jomām

                  Priekšlikums saskan ar ES praksi, kas atbilst ES ārējās darbības, rūpniecības un lauksaimniecības politikai.

               2.JURIDISKAIS PAMATS, SUBSIDIARITĀTE UN PROPORCIONALITĀTE

               •Juridiskais pamats

                  Starptautisku nolīgumu noslēgšanu reglamentē Līguma par Eiropas Savienības darbību (LESD) 207. pants saistībā ar LESD 218. panta 6. punkta a) apakšpunkta v) punktu.

               •Subsidiaritāte (neekskluzīvai kompetencei)

               Priekšlikums ir Savienības ekskluzīvā kompetencē, kā minēts Līguma par Eiropas Savienības darbību 3. panta 1. punkta e) apakšpunktā. Tāpēc subsidiaritātes principu nepiemēro.

               •Proporcionalitāte

               Brazīlijas Federatīvo Republiku skāra Horvātijas koncesiju atcelšana. Kompensējošie pielāgojumi nepārsniedz Brazīlijas tiesības šajā sakarā. Priekšlikums ir saskaņā ar proporcionalitātes principu.

               •Instrumenta izvēle

               Saskaņā ar LESD 218. panta 6. punkta a) apakšpunktu ir nepieciešams Padomes Lēmums, ar ko noslēdz nolīgumu.

               3.APSPRIEŠANĀS AR IEINTERESĒTAJĀM PERSONĀM

               •Apspriešanās ar ieinteresētajām personām

                  Ar Padomi (Tirdzniecības politikas komiteju) notikušas regulāras apspriedes par sarunu virzību un saturu. Eiropas Parlaments (Starptautiskās tirdzniecības komiteja) ir informēts.

               4.IETEKME UZ BUDŽETU

                  Sk. finanšu pārskatu.

               5.CITI ELEMENTI

               •Īstenošanas plāni

                  Šajā priekšlikumā Padome tiek lūgta pieņemt lēmumu, ar ko vēstuļu apmaiņas veidā tiek noslēgts nolīgums ar Brazīlijas Federatīvo Republiku. Vienlaikus Padomei tiek iesniegts arī atsevišķs priekšlikums par šā nolīguma parakstīšanu.

               Nolīguma rezultāti ir šādi.

               Pievieno 4766 t daudzumam, kas valstij (Brazīlijai) piešķirts atbilstoši ES tarifa likmes kvotai “saldēti vistu gabali”, tarifa pozīcijas 0207 14 10, 0207 14 50 un 0207 14 70, saglabājot pašreizējo kvotas likmi 0 %.

               Pievieno 610 t daudzumam, kas valstij (Brazīlijai) piešķirts atbilstoši ES tarifa likmes kvotai “saldēti tītaru gabali”, tarifa pozīcijas 0207 27 10, 0207 27 20 un 0207 27 80, saglabājot pašreizējo kvotas likmi 0 %.

               Pievieno 36 000 t ES tarifa likmes kvotai (erga omnes daļai) “niedru jēlcukurs, rafinēšanai”, tarifa pozīcijas 1701 13 10 un 1701 14 10, saglabājot pašreizējo kvotas likmi EUR 98/t.

               Pievieno 78 000 t daudzumam, kas Brazīlijai piešķirts atbilstoši ES tarifa likmes kvotai “niedru jēlcukurs, rafinēšanai”, tarifa pozīcijas 1701 13 10 un 1701 14 10, saglabājot pašreizējo kvotas likmi EUR 98/t.

               Attiecībā uz 78 000 t daudzumu, kas Brazīlijai piešķirts atbilstoši ES tarifa likmes kvotai “niedru jēlcukurs, rafinēšanai”, tarifa pozīcijas 1701 13 10 un 1701 14 10, neskarot saistīto kvotas likmi EUR 98/t, ES autonomi piemēro:

               –kvotas likmi, kas nepārsniedz EUR 11/t pirmajos sešos gados, kuros šis daudzums ir pieejams, un

               –kvotas likmi, kas nepārsniedz EUR 54/t septītajā gadā, kurā šis daudzums ir pieejams.

               Komisija pieņems īstenošanas regulas, ar ko paplašina un pārvalda attiecīgās kvotas saskaņā ar 187. panta a) punktu Vienotas tirgu kopīgās organizācijas (TKO) regulā (Regula (ES) Nr. 1308/2013).

               Šie īstenošanas pasākumi tiek sagatavoti vienlaikus ar šo priekšlikumu.

               2016/0307 (NLE)

               Priekšlikums

               PADOMES LĒMUMS

               par to, lai Eiropas Savienības vārdā noslēgtu Nolīgumu vēstuļu apmaiņas veidā starp Eiropas Savienību un Brazīlijas Federatīvo Republiku saskaņā ar 1994. gada Vispārējās vienošanās par tarifiem un tirdzniecību (GATT) XXIV panta 6. punktu un XXVIII pantu attiecībā uz koncesiju grozīšanu Horvātijas Republikas sarakstā, tai pievienojoties Eiropas Savienībai

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 6. punkta otrās daļas a) apakšpunkta v) punktu,

               ņemot vērā Eiropas Komisijas priekšlikumu,

               ņemot vērā Eiropas Parlamenta piekrišanu,

               tā kā:

               (1)Horvātijas Republikai pievienojoties Savienībai, Padome 2013. gada 15. jūlijā pilnvaroja Komisiju saskaņā ar 1994. gada Vispārējās vienošanās par tarifiem un tirdzniecību (GATT) XXIV panta 6. punktu sākt sarunas ar dažām citām Pasaules Tirdzniecības organizācijas dalībvalstīm.

               (2)Komisija risināja sarunas, ievērojot Padomes pieņemtās sarunu norādes.

               (3)Minētās sarunas ir pabeigtas, un 2016. gada 12. jūlijā tika parafēts Nolīgums vēstuļu apmaiņas veidā starp Savienību un Brazīlijas Federatīvo Republiku saskaņā ar 1994. gada GATT XXIV panta 6. punktu un XXVIII pantu attiecībā uz koncesiju grozīšanu Horvātijas Republikas sarakstā, tai pievienojoties Savienībai.

               (4)Nolīgums saskaņā ar Padomes Lēmumu [..]
                  1
                Savienības vārdā tika parakstīts [..], ievērojot tā noslēgšanu vēlāk.

               (5)Nolīgums būtu jāapstiprina,

               IR PIEŅĒMUSI ŠO LĒMUMU.

               1. pants

               Ar šo noslēdz Nolīgumu vēstuļu apmaiņas veidā starp Eiropas Savienību un Brazīlijas Federatīvo Republiku saskaņā ar 1994. gada Vispārējās vienošanās par tarifiem un tirdzniecību (GATT) XXIV panta 6. punktu un XXVIII pantu attiecībā uz koncesiju grozīšanu Horvātijas Republikas sarakstā, tai pievienojoties Eiropas Savienībai.

               Nolīguma teksts ir pievienots šim lēmumam.

               2. pants

               Padomes priekšsēdētājs norīko personu, kurai ir tiesības Savienības vārdā sniegt nolīgumā paredzēto paziņojumu.

               3. pants

               Šis lēmums stājas spēkā tā pieņemšanas dienā. To publicē Eiropas Savienības Oficiālajā Vēstnesī.

               Nolīguma spēkā stāšanās dienu Padomes Ģenerālsekretariāts publicē Eiropas Savienības Oficiālajā Vēstnesī.

               Briselē,

                     Padomes vārdā —

                     priekšsēdētājs

                        FINANŠU PĀRSKATS

                        DATUMS:

                        1.

                        BUDŽETA POZĪCIJA

                        12. nodaļa — muitas nodokļi un citi nodokļi

                        2.

                        NOSAUKUMS

                        Priekšlikums Padomes lēmumam par to, lai Eiropas Savienības vārdā noslēgtu Nolīgumu vēstuļu apmaiņas veidā starp Eiropas Savienību un Brazīlijas Federatīvo Republiku saskaņā ar 1994. gada Vispārējās vienošanās par tarifiem un tirdzniecību (GATT) XXIV panta 6. punktu un XXVIII pantu attiecībā uz koncesiju grozīšanu Horvātijas Republikas sarakstā, tai pievienojoties Eiropas Savienībai

                        3.

                        JURIDISKAIS PAMATS

                        Līgums par Eiropas Savienības darbību, jo īpaši tā 207. un 218. pants.

                        4.

                        MĒRĶI

                        Noslēgt nolīgumu vēstuļu apmaiņas veidā starp Eiropas Savienību un Brazīlijas Federatīvo Republiku.

                        5.

                        FINANSIĀLĀ IETEKME

                        KĀRTĒJAIS FINANŠU GADS 2016
                           (miljoni EUR)

                        NĀKAMAIS FINANŠU GADS 2017

                        (miljoni EUR)

                         FINANŠU GADS 2018

                        (miljoni EUR)

                        5.0

                        IZDEVUMI

                        -
                              KO SEDZ NO ES BUDŽETA
                           (KOMPENSĀCIJAS/INTERVENCES PASĀKUMI)

                        -
                              VALSTU IESTĀDES

                        -
                              CITI

                           -

                           -

                           -

                        5.1

                        IEŅĒMUMI

                        -
                              ES PAŠU RESURSI
                           (MAKSĀJUMI/MUITAS NODOKĻI)

                        -
                              VALSTS

                           4,4

                           4,4

                           4,4

                        2016

                        2017

                        2018

                        5.0.1

                        PAREDZAMIE IZDEVUMI

                        5.1.1

                        PAREDZAMIE IEŅĒMUMI

                        4,4

                        4,4

                        4,4

                        5.2

                        APRĒĶINA METODE daudzumi, reizināti ar kvotas likmi

                        6.0

                        VAI PROJEKTU VAR FINANSĒT NO APROPRIĀCIJĀM, KAS IERAKSTĪTAS KĀRTĒJĀ BUDŽETA ATTIECĪGAJĀ NODAĻĀ?

                        NĒ

                        6.1

                        VAI PROJEKTU VAR FINANSĒT, VEICOT KĀRTĒJĀ BUDŽETA STARPNODAĻU PĀRVIETOJUMUS?

                        NĒ

                        6.2

                        VAI BŪS VAJADZĪGS PAPILDU BUDŽETS?

                        NĒ

                        6.3

                        VAI APROPRIĀCIJAS BŪS JĀIERAKSTA NĀKAMO GADU BUDŽETOS?

                        NĒ

                        PIEZĪMES

                     (1)
                  OV L […], […], […] lpp.

    ---documentbreak---

               EIROPAS KOMISIJA
            Briselē, 3.10.2016
            COM(2016) 630 final
            PIELIKUMS
            dokumentam
            Priekšlikums Padomes lēmumam
            par to, lai Eiropas Savienības vārdā noslēgtu Nolīgumu vēstuļu apmaiņas veidā starp Eiropas Savienību un Brazīlijas Federatīvo Republiku saskaņā ar 1994. gada Vispārējās vienošanās par tarifiem un tirdzniecību (GATT) XXIV panta 6. punktu un XXVIII pantu attiecībā uz koncesiju grozīšanu Horvātijas Republikas sarakstā, tai pievienojoties Eiropas Savienībai

               NOLĪGUMS VĒSTUĻU APMAIŅAS VEIDĀ

               starp Eiropas Savienību un Brazīlijas Federatīvo Republiku, kuru slēdz saskaņā ar 1994. gada Vispārējās vienošanās par tarifiem un tirdzniecību (GATT) XXIV panta 6. punktu un XXVIII pantu attiecībā uz koncesiju grozīšanu Horvātijas Republikas sarakstā, tai pievienojoties Eiropas Savienībai

               A. Eiropas Savienības vēstule

               Godātais kungs!/Cienītā kundze!

               Pēc sarunām saskaņā ar 1994. gada Vispārējās vienošanās par tarifiem un tirdzniecību (GATT) XXIV panta 6. punktu un XXVIII pantu attiecībā uz Horvātijas Republikas saraksta grozīšanu, tai pievienojoties Eiropas Savienībai, man ir tas gods ierosināt turpmāko.

               Eiropas Savienība sarakstā, kas attiecas uz ES 28 valstu muitas teritoriju, iekļauj ES 27 valstu sarakstā ietvertās koncesijas ar šādiem grozījumiem.

               Pievieno 4766 t daudzumam, kas valstij (Brazīlijai) piešķirts atbilstoši ES tarifa likmes kvotai “saldēti vistu gabali”, tarifa pozīcijas 0207 14 10, 0207 14 50 un 0207 14 70, saglabājot pašreizējo kvotas likmi 0 %.

               Pievieno 610 t daudzumam, kas valstij (Brazīlijai) piešķirts atbilstoši ES tarifa likmes kvotai “saldēti tītaru gabali”, tarifa pozīcijas 0207 27 10, 0207 27 20 un 0207 27 80, saglabājot pašreizējo kvotas likmi 0 %.

               Pievieno 36 000 t ES tarifa likmes kvotai (erga omnes daļai) “niedru jēlcukurs, rafinēšanai”, tarifa pozīcijas 1701 13 10 un 1701 14 10, saglabājot pašreizējo kvotas likmi EUR 98/t.

               Pievieno 78 000 t daudzumam, kas Brazīlijai piešķirts atbilstoši ES tarifa likmes kvotai “niedru jēlcukurs, rafinēšanai”, tarifa pozīcijas 1701 13 10 un 1701 14 10, saglabājot pašreizējo kvotas likmi EUR 98/t.

               Attiecībā uz 78 000 t daudzumu, kas Brazīlijai piešķirts atbilstoši ES tarifa likmes kvotai “niedru jēlcukurs, rafinēšanai”, tarifa pozīcijas 1701 13 10 un 1701 14 10, neskarot saistīto kvotas likmi EUR 98/t, ES autonomi piemēro:

               –kvotas likmi, kas nepārsniedz EUR 11/t pirmajos sešos gados, kuros šis daudzums ir pieejams, un

               –kvotas likmi, kas nepārsniedz EUR 54/t septītajā gadā, kurā šis daudzums ir pieejams.

               Eiropas Savienība un Brazīlijas Federatīvā Republika paziņo viena otrai par savu iekšējo procedūru pabeigšanu, kas vajadzīgas, lai nolīgums stātos spēkā. Nolīgums stājas spēkā 14 dienas pēc pēdējā paziņojuma saņemšanas.

               Būšu pateicīgs, ja apstiprināsiet, ka Jūsu valdība piekrīt iepriekš teiktajam. Man ir gods ierosināt, lai, ja Jūsu valdībai iepriekš minētais ir pieņemams, šī vēstule kopā ar Jūsu sniegto apstiprinājumu veidotu nolīgumu vēstuļu apmaiņas veidā starp Eiropas Savienību un Brazīlijas Federatīvo Republiku.

               Lūdzu, pieņemiet manus visdziļākās cieņas apliecinājumus!

               Eiropas Savienības vārdā —

               B. Brazīlijas Federatīvās Republikas vēstule

               Godātais kungs!/Cienītā kundze!

               Man ir gods apstiprināt, ka esmu saņēmis Jūsu [..] vēstuli, kurā ir šāds teksts:

               “Pēc sarunām saskaņā ar 1994. gada Vispārējās vienošanās par tarifiem un tirdzniecību (GATT) XXIV panta 6. punktu un XXVIII pantu attiecībā uz Horvātijas Republikas saraksta grozīšanu, tai pievienojoties Eiropas Savienībai, man ir tas gods ierosināt turpmāko.

               Eiropas Savienība sarakstā, kas attiecas uz ES 28 valstu muitas teritoriju, iekļauj ES 27 valstu sarakstā ietvertās koncesijas ar šādiem grozījumiem:

               Pievieno 4766 t daudzumam, kas valstij (Brazīlijai) piešķirts atbilstoši ES tarifa likmes kvotai “saldēti vistu gabali”, tarifa pozīcijas 0207 14 10, 0207 14 50 un 0207 14 70, saglabājot pašreizējo kvotas likmi 0 %.

               Pievieno 610 t daudzumam, kas valstij (Brazīlijai) piešķirts atbilstoši ES tarifa likmes kvotai “saldēti tītaru gabali”, tarifa pozīcijas 0207 27 10, 0207 27 20 un 0207 27 80, saglabājot pašreizējo kvotas likmi 0 %.

               Pievieno 36 000 t ES tarifa likmes kvotai (erga omnes daļai) “niedru jēlcukurs, rafinēšanai”, tarifa pozīcijas 1701 13 10 un 1701 14 10, saglabājot pašreizējo kvotas likmi EUR 98/t.

               Pievieno 78 000 t daudzumam, kas Brazīlijai piešķirts atbilstoši ES tarifa likmes kvotai “niedru jēlcukurs, rafinēšanai”, tarifa pozīcijas 1701 13 10 un 1701 14 10, saglabājot pašreizējo kvotas likmi EUR 98/t.

               Attiecībā uz 78 000 t daudzumu, kas Brazīlijai piešķirts atbilstoši ES tarifa likmes kvotai “niedru jēlcukurs, rafinēšanai”, tarifa pozīcijas 1701 13 10 un 1701 14 10, neskarot saistīto kvotas likmi EUR 98/t, ES autonomi piemēro:

               –kvotas likmi, kas nepārsniedz EUR 11/t pirmajos sešos gados, kuros šis daudzums ir pieejams, un

               –kvotas likmi, kas nepārsniedz EUR 54/t septītajā gadā, kurā šis daudzums ir pieejams.

               Eiropas Savienība un Brazīlijas Federatīvā Republika paziņo viena otrai par savu iekšējo procedūru pabeigšanu, kas vajadzīgas, lai nolīgums stātos spēkā. Nolīgums stājas spēkā 14 dienas pēc pēdējā paziņojuma saņemšanas.

               Būšu pateicīgs, ja apstiprināsiet, ka Jūsu valdība piekrīt iepriekš teiktajam. Man ir gods ierosināt, lai, ja Jūsu valdībai iepriekš minētais ir pieņemams, šī vēstule kopā ar Jūsu sniegto apstiprinājumu veidotu nolīgumu vēstuļu apmaiņas veidā starp Eiropas Savienību un Brazīlijas Federatīvo Republiku.”

               Lūdzu, pieņemiet manus visdziļākās cieņas apliecinājumus!

               Brazīlijas Federatīvās Republikas vārdā —


|

52011PC0392

/* COM/2011/0392 galīgā redakcija - 2011/0173 (NLE) */  Priekšlikums PADOMES LĒMUMS ar ko groza atbilstošos pasākumus, kas noteikti ar 2009. gada 27. jūlija Lēmumu 2009/618/EK par apspriešanās procedūras pabeigšanu ar Gvinejas Republiku saskaņā ar ĀKK un EK partnerattiecību nolīguma 96. pantu, un par minētā lēmuma atcelšanu

	PASKAIDROJUMA RAKSTSŅemot vērā, ka Gvinejas Republikā 2008. gada 23. decembrī notika militārs valsts apvērsums un ka varu pārņēma militārā hunta (Nacionālā demokrātijas un attīstības padome ( Comité National pour la Démocratie et le Développement ( CNDD )), ko vadīja kapteinis Moussa Dadis Camara , kas bija īpaši smags un acīmredzams ĀKK un EK partnerattiecību nolīguma 9. pantā minēto svarīgāko elementu pārkāpums, Eiropas Savienība 2009. gada 16. martā nolēma uzsākt apspriežu procedūru ar Gvinejas Republiku saskaņā ar minētā nolīguma 96. pantu.Ar 2009. gada 19. marta vēstuli pie varas esošās militārās huntas un pārejas posma valdības pārstāvji tika aicināti uz apspriedēm ar Eiropas Savienību, apspriedes tika uzsāktas Briselē 2009. gada 29. aprīlī.Šīs sanāksmes laikā Gvinejas pārstāvji iepazīstināja ar orientējošu pārejas plānu, lai atjaunotu konstitucionālo kārtību un lai brīvu un pārredzamu parlamenta un prezidenta vēlēšanu rezultātā tiktu ieviesta demokrātiska valdība.Lai atbalstītu šo procesu, Eiropas Savienība 2009. gada 27. jūlijā ar Padomes Lēmumu 2009/618/EK pieņēma šādus atbilstošus pasākumus saskaņā ar Kotonū nolīguma 96. panta 2. punkta c) apakšpunktu:"1. Eiropas Savienība turpinās finansēt darbības, kas saistītas ar humāno palīdzību, steidzamus pasākumus, tieša atbalsta pasākumus iedzīvotājiem, pasākumus, lai atbalstītu politisko pārejas posmu un lai ļautu izkļūt no krīzes. Šajā saistībā ir jānorāda, ka varētu tikt sniegta jauna palīdzība parlamenta un prezidenta velēšanu sagatavošanai, jo īpaši izmantojot 10. EAF B līdzekļus, un ja savlaicīgi tiks saņemts uzaicinājums no Gvinejas iestādēm – īstenojot velēšanu novērošanu.2. Pagaidu pasākumi, kas veikti attiecībā uz notiekošajām programmām un projektiem saskaņā ar 9. EAF un iepriekšējiem EAF, izņemot projektus valsts ēku atjaunošanai un decentralizācijas atbalstam, tiks atcelti, tiklīdz tiks faktiski izveidota Nacionālā pārejas posma padome, kuras mandātu, pilnvaras un sastāvu ir noteikušas Gvinejas pārejas procesā iesaistītās puses, savstarpēji vienojoties.3. Pagaidu pasākumi, kas veikti attiecībā uz programmām un projektiem saskaņā ar 9. EAF un iepriekšējiem EAF, tiks pilnībā atcelti, tiklīdz būs publicēts vēlētāju reģistrs un dekrēts, kurā noteikti vēlēšanu datumi un datums, kad uzsākta oficiāla vēlēšanu kampaņa.4. Starptautiskā valūtas fonda (SVF) programmas turpināšana un parādu atvieglojuma procesu atsākšana saskaņā ar iniciatīvu lielu parādu apgrūtinātajām nabadzīgām valstīm ( PTTE ) varētu tikt papildināta ar Eiropas Savienības ieguldījumu 8 miljonu euro apmērā, lai segtu kavētos maksājumus Eiropas Investīciju bankai (EIB) par aizdevumiem, kas saņemti no EAF līdzekļiem, izmantojot 10. EAF B līdzekļus. Šo atbalstu varēs izmantot pēc tam, kad tiks oficiāli slēgta kandidatūru pieteikšana prezidenta vēlēšanām un apstiprināsies, ka CNDD priekšsēdētājs un biedri, kā arī Pārejas posma valdības premjerministrs tajās nepiedalās.5. Sadarbības stratēģijas dokuments un Nacionālā Indikatīvā programma ( DSP/PIN ) Gvinejai orientējoši 237 miljonu euro apmērā, varēs tikt parakstīta pēc tam, kad būs notikušas parlamenta un prezidenta vēlēšanas un kad Nacionālajā asamblejā būs noteikti tās locekļi. Veicot 10. EAF, kura secinājumi ir paredzēti 2010. gadā, starpposma pārskatīšanu tiks analizēts īstenošanā sasniegtais, un tajā varētu vienoties par Gvinejai piešķirto līdzekļu atkārtotu novērtēšanu."2009. gada 27. jūlija lēmumā ir arī paredzēts, ka Eiropas Savienība turpinās uzraudzīt situāciju Gvinejā 24 mēnešus. Šajā laikposmā, lai papildinātu pārejas procesu, saskaņā ar Kotonū nolīguma 8. pantu tika turpināts pastiprināts dialogs ar Gvinejas valdību politiskās, tiesiskās un ekonomiskās pārvaldības jomā.Lēmumā 2009/618/EK ir arī paredzēta lēmuma regulāra pārskatīšana, pamatojoties uz periodisko uzraudzības misiju secinājumiem un Eiropas Savienības iespējam grozīt atbilstošos pasākumus, ņemot vērā orientējošā plānā paredzēto saistību īstenošanas norisi, jo īpaši to saistību īstenošanu, kas raksturotas sadaļā "Cilvēktiesības, tiesiskums, pārvaldība".Kopš ES Padome pieņēma Lēmumu 2009/618/EK, Gvineja ir sasniegusi lielu progresu šā orientējošā plāna īstenošanā. Eiropas Savienība ar komisāra. A.Piebalga 2010. gada 7. aprīļa, 31. maija un 10. septembra vēstulēm informēja Gvineju, ka ES uzskata, ka ir sasniegti pirmie trīs atskaites punkti. Tādējādi varēja tikt atcelti pasākumi, kas attiecās uz 9. EAF un iepriekšējiem EAF. Šis progress deva arī iespēju uzsākt procedūru, lai sāktu procedūru, lai segtu Gvinejas kavētos maksājumus par aizdevumiem, kas saņemti no EAF līdzekļiem, ko pārvalda Eiropas Investīciju banka (EIB), SVF programmas turpināšanas ietvaros un atsākt parādu atvieglojuma procesu saskaņā ar iniciatīvu lielu parādu apgrūtinātajām nabadzīgām valstīm ( PTTE ).Kopš Lēmuma 2009/618/EK pieņemšanas divas Eiropas Savienības uzraudzības misijas ir devušās uz Konakri. Pirmā misija 2010. gada martā konstatēja noteiktu progresu plāna īstenošanā, jo īpaši pirmā atskaites punkta sasniegšanu un otrā atskaites punkta daļēju sasniegšanu. Otra SEAE misija notika 2011. gada 3.-4. martā Gvinejas politiskās situācijas nesenas labvēlīgas attīstības kontekstā pēc tam, kad 2010. gada 21. decembrī prezidenta vēlēšanu rezultātā tika iecelts likumīgs prezidents un attiecīgi iecelta jauna valdība; tās bija pirmās atklātās un konkurējošās vēlēšanas kopš valsts neatkarības iegūšanas, un tās iezīmēja būtisku posmu pārejā uz demokrātisko leģitimitāti. Viens no šis misijas mērķiem bija pārbaudīt orientējošā plāna atbilstību jaunajā politiskajā kontekstā. Vēl ir jāsasniedz pēdējais atskaites punkts, no kura tā pašreizēja formā ir atkarīga 10. EAF DSP/PIN parakstīšana ar Gvineju, ja tiek rīkotas brīvas un pārredzamas parlamenta vēlēšanas un ieceltas ievēlētās personas.Cilvēktiesību, tiesiskuma un pārvaldības jomā misija konstatēja šādu progresu:-  Konstitucionālās kārtības atjaunošana ir panākts būtisks progress, ieceļot brīvu un pārredzamu vēlēšanu rezultātā ievēlētu prezidentu un ieceļot civiliedzīvotāju veidotu valdību;-  Cilvēktiesību aizsardzības jomā ir gūti daži būtiski sasniegumi: ir atbrīvoti cilvēki, kuri tika aizturēti vardarbīgos notikumos, kas noritēja prezidenta vēlēšanu 2. kārtā; nelikumīgie cietumi tika vai tiek slēgti; militārās barjeras ir atceltas.-  Finanšu labas pārvaldības jomā tika veikti valsts finanšu konsolidācijas pasākumi un citi pasākumi tiek izstrādāti;-  Kopš 2011. gada sākuma ir atsākti drošības nozares reformas ( RSS ) darbi, jo īpaši Gvinejas pusei rīkojot valsts semināru par RSS , kas notika 28.-31. martā Konakri.Ņemot vērā uzraudzības misijas konstatējumus un ieteikumus, Komisija, vienojusies ar ES Augsto pārstāvi ārlietās un drošības politikas jautājumos, ierosina Padomei pieņemt pievienoto lēmumu, kura mērķis ir pārskatīt atbilstošos pasākumus, paredzot nosacījumus:- no vienas puses, plānošanas dokumentu parakstīšana un līdzekļu piešķiršana iedzīvotāju tiešam atbalstam (pamata sociālie pakalpojumi), ja Gvinejas puse iesniedz detalizētu grafiku (sākotnēji datumi un posmi) parlamenta vēlēšanu rīkošanai līdz 2011. gada beigām, ko sagatavojušas un apstiprinājušas kompetentās iestādes;- no otras puses, lēmumi par finansējumu un 10. EAF atlikušo projektu/programmu efektīva īstenošana, ja ir notikušas brīvas un pārredzamas vēlēšanas.Tiek ierosināts informēt Gvinejas iestādes par šo pārskatīšanu, nosūtot pielikumā pievienoto vēstuli, kas adresēta prezidentam Alpha Condé un premjerministram Mohamed Saïd Fofana .2011/0173 (NLE)PriekšlikumsPADOMES LĒMUMSar ko groza atbilstošos pasākumus, kas noteikti ar 2009. gada 27. jūlija Lēmumu 2009/618/EK par apspriešanās procedūras pabeigšanu ar Gvinejas Republiku saskaņā ar ĀKK un EK partnerattiecību nolīguma 96. pantu, un par minētā lēmuma atcelšanuEIROPAS SAVIENĪBAS PADOME,ņemot vērā Līgumu par Eiropas Savienības darbību,ņemot vērā ĀKK un EK partnerattiecību nolīgumu, kas parakstīts Kotonū 2000. gada 23. jūnijā[1] un pārskatīts Vagadugu 2010. gada 23. jūnijā[2], un jo īpaši tā 96. pantu,ņemot vērā Iekšējo nolīgumu par pasākumiem, kas jāveic, un procedūrām, kas jāievēro, īstenojot ĀKK un EK partnerattiecību nolīgumu[3], un jo īpaši tā 3. pantu,ņemot vērā Komisijas priekšlikumu, vienojoties ar ES Augsto pārstāvi ārlietās un drošības politikas jautājumos,tā kā:(1) Gvinejas Republika ir sasniegusi progresu to saistību īstenošanā, kas aprakstītas pielikumā 2009. gada 27. jūlija[4] lēmumam par apspriešanās procedūras pabeigšanu ar Gvinejas Republiku saskaņā ar Kotonū nolīguma 96. pantu un par nosacījumiem atbilstošu pasākumu atcelšanai.(2) Gvinejas Republika ir guvusi rezultātus pārejas procesā, lai atjaunotu konstitucionālo kārtību un ieviestu demokrātisku režīmu, jo īpaši tāpēc, ka ir iecelts brīvās un pārredzamās vēlēšanās ievēlēts prezidents un ir iecelta civiliedzīvotāju veidota valdība;(3) Prezidenta vēlēšanu rīkošana un jauna prezidenta iecelšana ir pēdējā atsauces punkta, kas noteikts Lēmumā 2009/618/EK, daļēja īstenošana;(4) Ceturtais un pēdējais atsauces punkts, kas iezīmē pārejas posma beigas, netiks sasniegts 2011. gada 27. jūlijā – Lēmuma 2009/618/EK darbības beigu datumā.(5) Tādējādi, ņemot vērā progresu, kas sasniegts konstitucionālās kārtības atjaunošanā, lai ņemtu vērā sasniegto progresu, ir jāatjaunina atbilstošie pasākumi, pieņemot šo lēmumu un atceļot Lēmumu 2009/618/EK,IR NOLĒMUSI ŠĀDI.1. pantsAtbilstošie pasākumi, kas paredzēti Lēmumā 2009/618/EK saskaņā ar Kotonū nolīguma 96. panta 2. punkta c) apakšpunktu, tiek aizstāti ar jauniem atbilstošiem pasākumiem, kas precizēti pielikumā pievienotajā vēstulē.2. pantsAr šo atceļ 2009. gada 27. jūlija Lēmumu 2009/618/EK par apspriešanās procedūras pabeigšanu ar Gvinejas Republiku saskaņā ar ĀKK un EK Partnerattiecību nolīguma 96. pantu.3. pantsŠis lēmums stājas spēkā tā pieņemšanas dienā. To publicē Eiropas Savienības Oficiālajā Vēstnesī .Tas būs spēkā 12 mēnešus. To pārskata pēc aptuveni 6 mēnešu perioda, vajadzības gadījumā pamatojoties uz Eiropas Savienības misijas uz vietas secinājumiem.Briselē,Padomes vārdā —priekšsēdētājsPIELIKUMSVēstules projektsGodātais prezidenta kungs!Godātais premjerministra kungs!Eiropas Savienība pozitīvi novērtē progresu, ko Gvinejas Republika sasniegusi, lai atjaunotu konstitucionālo kārtību, jo īpaši pēc tam, kad mierīgā ceļā 2010. gadā noslēdzās prezidenta vēlēšanas un ir iecelts likumīgs prezidents un iecelta civiliedzīvotāju veidota valdība. Prezidenta vēlēšanas, kas tikko noslēdzās, bija pirmās patiesi atklātās un konkurējošās vēlēšanas kopš Gvinejas neatkarības iegūšanas, un tās iezīmēja būtisku posmu demokrātiskās leģitimitātes atjaunošanā.Jūs tagad atrodaties milzīga uzdevuma priekšā – virzīt savu valsti uz stabilitātes un ekonomiskās izaugsmes ceļa, un jūs esat uzņēmušies šo lomu, liekot pieņemt vērienīgu reformu programmu. Apzinoties ekonomiskās un sociālās grūtības, ar kurām ir jāsaskaras Gvinejai, un lai jūs atbalstītu šajā pēdējā, taču nozīmīgā politiskās pārejas posmā, Eiropas Savienības Padome ir nolēmusi pārskatīt nosacījumus, kas pievienoti Eiropas Savienības un Gvinejas Republikas sadarbības atsākšanas pēdējam posmam, proti, Nacionālās Indikatīvās programmas 10. Eiropas attīstības fondam (EAF) parakstīšanu, kas aptvers sadarbību ar Gvineju līdz 2013. gadam.Piemērojot šo lēmumu, Eiropas Savienība varēs parakstīt ar Gvinejas Republiku sadarbības stratēģisko dokumentu un Nacionālo Indikatīvo programmu ( DSP/PIN ), tiklīdz tās būs pabeigtas, un pēc tam, kad Gvinejas iestādes būs nosūtījušas Eiropas Savienībai formālu paziņojumu, kurā izklāstīts detalizēts grafiks, ko izstrādājušas un pieņēmušas kompetentās iestādes, precizējot datumu un posmus, kad līdz 2011. gada beigām tiks rīkotas parlamenta vēlēšanas.Tiklīdz būs parakstīta DSP/PIN varēs tikt piešķirti līdzekļi iedzīvotāju tiešam atbalstam, kas paredzēti pamata sociālajiem pakalpojumiem. Varēs turpināt sniegt arī šajos dokumentos paredzēto citu projektu un programmu tehniskās nostādnes, taču līdzekļu piešķiršana būs iespējama tikai tad, kad būs notikušas brīvas un pārredzamas parlamenta vēlēšanas.Eiropas Savienība uzskata, ka, lai gan prezidenta vēlēšanas demokrātiskas pārejas procesā ir loti būtiskas, parlamenta vēlēšanas un jaunās demokrātiski ievēlētās asamblejas ieviešana ir noteicošas, lai pabeigtu pārejas posmu un izveidotu pilnīgu demokrātisku sistēmu. Eiropas Savienība tic, ka parlamenta vēlēšanas notiks vēlākais 2011. gada pēdējā ceturksnī, kā to paziņoja iestādes, un ir gatava finansiāli atbalstīt vēlēšanu rīkošanu (aptuveni 5 miljonu euro apmērā).Eiropas Savienība apņemas turpināt regulāru politisko dialogu ar valdību saskaņā ar Kotonū nolīguma 8. pantu par šā nolīguma svarīgāko elementu jautājumu, jo īpaši par cilvēktiesībām, demokrātijas principiem un tiesiskumu, kā arī par nacionālo samierināšanos, nesodāmības izbeigšanu, reformām politiskās, tiesu un ekonomiskās pārvaldības jomā un reformu drošības nozarē.Gvinejas Republika var turpināt rēķināties ar Eiropas Savienības atbalstu un palīdzību tās visaptverošos centienos atjaunot ilgtspējīgu ekonomikas izaugsmi un iedzīvotāju labklājību.Prezidenta kungs, premjerministra kungs, lūdzu, pieņemiet mūsu visdziļākās cieņas apliecinājumus.Briselē,Eiropas Savienības vārdāPIELIKUMS: SAISTĪBU KOPUMSGvinejas saistības | ES saistības |1. Detalizēts grafiks (sākotnēji datumi un sagatavošanās posmi/darbības), ko izstrādājušas un pieņēmušas kompetentās iestādes, parlamenta vēlēšanu norisei līdz 2011. gada beigām. | 1.1. 10. EAF DSP/PIN parakstīšana, tiklīdz būs pabeigta tā plānošana. 1.2. Minētajā DSP/PIN paredzēto projektu/programmu tehniskās nostādnes. 1.3. Līdzekļu piešķiršana tiešam atbalstam iedzīvotājiem. |2. Brīvu un pārredzamu parlamenta vēlēšanu norise. | 2.1. Lēmumi par finansējumu un 10. EAF atlikušo projektu/programmu efektīva īstenošana. |[1] OV L 317, 15.12.2000., 3. lpp.[2] OV L 287, 04.11.2010., 3. lpp.[3] OV L 317, 15.12.2000., 376. lpp., grozījumi izdarīti ar OV L 247, 9.9.2006., 48. lpp.[4] OV L 214, 19.08.2009., 34. lpp.